30/05/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da fórmula xeral de valoración das ofertas económicas e a súa aplicación nos contratos da Deputación Provincial da Coruña

SERVIZO DE PATRIMONIO E CONTRATACIÓN Anuncio de aprobación da fórmula xeral de valoración das ofertas económicas e a súa aplicación nos contratos da Deputación Provincial da Coruña O Pleno da Deputación Provincial da Coruña, na sesión de data 25 de maio de 2018, adoptou o seguinte acordo: Antecedentes 1.º.–A Lei 9/2017, do 8 de novembro, de Contratos do Sector Público, establece que a adxudicación dos contratos realizarase utilizando unha pluralidade de criterios de adxudicación en base á mellor relación calidade-prezo (artigo 145.1). 2.º.–Para a valoración do factor prezo, a Deputación veu utilizando unha fórmula realizada, a petición desta Institución, pola Universidade de Santiago de Compostela, a través da Facultade de Matemáticas, de acordo co convenio formalizado o 31 de xullo de 2006 e modificado no ano 2010.3.º.–A experiencia da aplicación desta fórmula dende entón aconsellou revisar a mesma co obxecto de adaptala aos principios da nova Lei de contratos e tamén para evitar sobrevalorar as ofertas que representan incrementos desproporcionados das baixas. Por iso encomendouse á Universidade de Santiago a actualización da fórmula, que se perfecciona respecto da anterior e que establece criterios obxectivos para valorar as ofertas, sempre partindo da base de que se valorarán con maior puntuación as ofertas que representan unha maior baixa, pero reducindo as diferenzas de puntuación que había na fórmula antiga cando as baixas son moi grandes. Todo iso sen prexuízo de aplicar os criterios relativos ás ofertas anormalmente baixas.4.º.–A fórmula actualizada incluíuse nos pregos-tipo que foron aprobados polo Pleno da Corporación na sesión de data 27 de abril de 2018, que haberán de rexer na contratación mediante procedemento aberto das obras comprendidas nos plans provinciais e outras obras provinciais que se adxudiquen utilizando: – Unha pluralidade de criterios de adxudicación automática, e – Unha pluralidade de criterios de adxudicación con aplicación de xuízos de valor e criterios de apreciación automática.5.º.–A Deputación está desenvolvendo unha ferramenta informática para a aplicación práctica da fórmula, que se porá a disposición dos interesados na páxina web da Deputación. Acordo Polo exposto, e coa finalidade de unificar a forma de valorar o factor prezo nos contratos que adxudique a Deputación Provincial da Coruña, acórdase: 1.º) Aprobar a fórmula xeral de valoración das ofertas económicas desenvolvida en virtude do convenio de investigación da Deputación da Coruña co Departamento de Matemática Aplicada da Universidade de Santiago de Compostela que se incorpora como anexo.2.º) Facer extensiva a dita fórmula a todos os contratos da Deputación Provincial da Coruña, salvo que pola tipoloxía da oferta fagan imposible ou inadecuada a súa utilización, xustificandoo así no expediente. O que se fai público para xeral coñecemento A Coruña, 28 de maio de 2018. O Presidente O Secretario, Valentín González Formoso José Luis Almau Supervía